ADSIZ ŞEİR
Gəncliyimdən bir xatirə,
Sakit-sakit süzür məni.
Yazdığım hər şeirimdə,
Misra-misra gəzir məni.

Ulduz təki işıldayır,
Xəzəl təki xışıldayır,
Mənə nəsə pıçıldayır,
Pıçıltısı üzür məni.

Baxıram solan güllərə,
Həm saralan şəkillərə,
Ayrılığa, nisgillərə,
Edibdir müntəzir məni...

Müəllif: Çingiz Babaoğlu
(Ç. Əliməmmədov)Quba

 8 Dekabr 2013

**ALDADIR**

Uyuruq şürin dilə,
Yalan, bizi aldadır.
Çox küçə tanısaq da,
Dalan,, bizi aldadır.

Hərənin bir avazı,
Əlində də bir yazı,
Biri çalırsa sazı,
Çalan, bizi aldadır.

Bir az gilsək,, sevinsək,
Hirslənərək, deyinsək,
Eşşək düşüb, at minsək,
Palan, bizi aldadır

Sevindikcə həyatda,
Bizi sıxır həyat da.
Unuduruq, hər yadda
Qalan, bizi aldadır.

Alver edir hər çatan,
Müflis olaraq batan,
Kənarda qalır satan,
Alan, bizi aldadır...

Müəllif: Çingiz Babaoğlu
(Ç. Əliməmmədov)Quba

19 Dekabr 2013

ALDANDIM
Təbəbəssümdə gizlənən,
Yalanlara aldandım.
Dağ dediyim zirvədə,
Dumanlara aldandım.

Şirin, həm açı dadda,
Hər səsdə ,hər fəryadda,
Unutdum, təkcə yadda,
Qalanlara aldandım.

Çox gəzdim, küçə- küçə,
Ömrümü, ölçə - ölçə.
Yolum düz imiş, təkcə,
Dalanlara aldandım...

Müəllif: Çingiz Babaoğlu
(Ç. Əliməmmədov)Quba

12 İyun 2015

ALDANMISAN
Ömür ötdü, ömürdə,
Gülüm çox aldanmısan.
Məhəbbət də bir haqqdı,
Haqqı nahaq danmısan.

Gəlib yetdi son bahar,
Vaxtsız yağdı, yağan qar..
Demə kimdi günahkar,
Öz oduna yanmısan.

Sən ayrı bir diləkdə,
Vaxtsız solan çiçəkdə,
Çox bərk əsən küləkdə,
Ürəkdə hallanmısan...

Müəllif: Çingiz Babaoğlu
(Ç. Əliməmmədov) Quba

9 Oktyabr 2014

**ALLAH MƏNİM KÖMƏYİM OL**

Həyat məni sınayanda,
Düşmən məni qınayanda,
Bir dost məni tanıyanda,
ALLAH mənim köməyim ol.

Bəzən coşuram daşıram,
Hərdən şeir paylaşıram.
Öz özümlə danışıram,
ALLAH mənim köməyim ol.

Tale bir oyun göndərdi,
Onu həyata dödərdi.
Sonu da qüssə- kədərdi,
ALLAH mənim köməyim ol.

Başa yığılıb şeytanlar,
Üzə gülən şarlatanlar,
Özbaşına daş atanlar,
ALLAH mənim köməyim ol,
ALLAH mənim köməyim ol...

Müəllif: Çingiz Babaoğlu
(Ç. Əliməmmədov) Quba

 7 İyul 2013

**AMANDIR**

Автор [Али Мамедов](https://www.facebook.com/zvezdapad55), написано 16 апреля 2012 г. в 1:24 ·

***Sənin üçün topladığım güllərim,***

***İllər kimi ötüşən o günlərim,***

***Saçlarına sığal çəkən əllərim,***

***Yalvarır ki, gəl unutma, amandır.***

***Ara vurar qadınların qeybəti,***

***Eşitmisən hər sözü, hər söhbəti.***

***Məhəbbətə gəl özün ver qiyməti,***

***Ara sözə inanma sən, yalandır.***

***Görüşə gəl, bəlkə qəlbim dincələr,***

***Sənsiz, yuxum yoxdu indi gecələr.***

***Görüşünə gəldiyim o küçələr,***

***Ürəyimi sıxır, sanki dalandır.***

***Ağ parçatək tez qaralıb, ağarma,***

***Sevgi üçün hər ürəyə yalvarma.***

***Ürəklərdə başqa sevgi axtarma,***

***Ilk məhəbbət, çünki yadda qalandır.***

Müəllif: Çingiz Babaoğlu
(Ç. Əliməmmədov) Quba

16 aprel 2112

**ANAMIN XATİRİRƏSİNƏ**

Ana, səni qeyb edib,
boğuldum qəhərimdən.
Üzdü məni hər günüm,
hər sənsiz səhərimdən.

Hər günüm bir il odu,
bir ömrün kədərindən.
Hər yuxuma gələndə,
öpürəm əllərindən.

Səndən yaza bilmiyəyib,
içimdə ağlayıram.
Hər sətri, hər misranı,
hüznlə bağlayıram...
===============
Anadan yazdığım şeirin,
adını yaza blmədim.
O qədər kövrəltdi məni,
ardını yaza bilmədim...

Müəllif: Çingiz Babaoğlu
(Ç. Əliməmmədov)Quba

25 Noyabr 2014

 **ARZU**

İlk görüşdən çox vaxt ötüb,
Sənə indi bağlanıram.
İndi bildim sevgi nədir,
Deyəsən ağıllanıram.

Məhəbbətə olub təslim,
Demə doğranım- kəsilim.
Kərəm olum, sən də Əslim,
Deyəsən nağıllanıram.

Qoyma şam kimi ərimyim,
Ürəyində varsa yerim.
Təki bircə kərə görüm,
Əlinlə sığallanıram...

Müəllif: Çingiz Babaoğlu
(Ç. Əliməmmədov) Quba

6 Avqust 2013

AYRILIRIQ
Ayrılıq da bir yol imiş,
Gör bizi hara gətirmiş.
Söhbətimiz heç bitməmiş,
Bilə - bilə ayrılıq.

Ötən bir də çətin gələ,
Demə ömür vardır hələ.
Ömrümüzü hər bir ilə,
Bölə- bölə ayrılırıq.

İtirsə kim sirdaşını,
Axtarır məzar daşını.
Ağlayaraq, göz yaşını
Silə-silə, ayrılırıq.

Yolumuz bir, yol gəlirik,
Sağ yolu biz, sol gəlirik.
Ölçərək, əl-qol gəlirik,
Elə- belə ayrılırıq.

İllər çatır qaşımızı,
Ömür ölçür yaşımızı.
Tökərək göz yaşımızı,
Gilə-gilə, ayrılırıq...

Müəllif:Cingiz Babaoğlu
(Ç. Əliməmmədov)Quba

7 Dekabr 2013

BAĞIŞLA- 2
And verərək canına,
Sevginin bir anına,
Hər yuxunda yanına,
Gəlsəm, məni bağışla.

Sənə çələng bağlayıb,
Xatirəmdə saxlayıb,
Darıxanda ağlayıb,
Gülsəm, mani bağışla.

Nə gördim bu oyunda,
Sərvə bənzər boyunda.
Bir gün, gəlib toyunda,
Ölsəm məni bağışla...

Müəllif: Çingiz Babaoğlu
(Ç. Əliməmmədov)Quba

22.06.15. 20-00

Əyər ölsəm, yerimə.
Ruhum qonar şeirimə...
Çingiz Babaoğlu

22 İyun 2015

BAĞIŞLAYA BİLMİRƏM
Birimiz qış oduq, birimz bahar,
Sanki bilinmirdi, bizdə sevgi var.
Söndü ürəyimdə şirin arzular,
Səni bağışlaya bilmirəm artıq.

Soyuyub baxışın, soyuyub qəlbin,
Əlimə dəyməsin o soyuq əlin.
Həsrətin çəkdirdin mənə illərin,
Səni bağışlaya bilmirəm artıq.

İndi sən dönübsən acı xəyala,
Səni bivəfalıq saldı bu hala.
Deyirəm, ömürlük yadında qala,
Səni bağışlaya bilmirəm artıq.

Unut ürəyindən, unut sən məni,
Sevirəm - adlanan şirin kəlməni.
Çoxdan ürəyimdən silmişəm səni
Səni bağışlaya bilmərəm artıq...

Müəllif: Çingiz Babaoğlu
(Ç. Əliməmmədov)Quba

25 Dekabr 2013

BAXA BILMIRƏM
Açdın ürəyini, sən axır indi,
Dözməyir ürəyin, darıxır indi.
Qəmli gözlərindən yaş axır indi,
Sənin gözlərinə baxa bilmirəm.

İlin biri gələr, biri gedərdi,
Səni xatırladan həmin illərdi.
Kədərim qəlbimdə gör nəqərdi,
Batdığım kədərdən çıxa bilmirəm.

Dönüb gözlərində bir an sevincə,
Mənim ürəyimi duyan sevincə.
Səni mənə həsrət qoyan sevincə,
Heyif damarında axa bilmirəm...

Müəllif : Cingiz Babaoğlu
(Ç Əliməmmədov)Quba

2 Yanvar 2014

**BELƏ HƏYATIN**

***Biri bizi sevir, bəzisi sevmir,***

***Birini sevirsən, buna sevinmir,***

***Bəzisi məhəbbət nədir heç bilmir,***

***Qoy üzü ağ olsun belə həyatın.***

***Birinin heç zaman gülməyir üzü,***

***O, daş ürəklidir lap sözün duzu,***

***Biri qarışdırıb gecə- gündüzü,***

***Qoy üzü ağ olsun belə həyatın.***

***Birinin dərdindən ürəyi dağdır,***

***Bəzisi cavandır, saçı düm ağdır,***

***Biri yaşamalı, ölməli sağdır,***

***Qoy üzü ağ olsun belə həyatın***

***Həyatda görəndə bu təzadları,***

***Təzə tikilini, həm bərbadları,***

***Bu "alim" adlnan kəmsavadları,***

***Qoy üzü ağ olsun belə həyatın,***

***Bir evdə acından uşaq ağlayır,***

***Biri, köklüyündən pəhriz saxlayır,***

***Biri, o birinə ürək dağlayır,***

***Qoy üzü ağ olsun belə həyatın.***

***Məhəbbət dönərək bir oyun olmuş,***

***Biri gün görməyib, tez yaşa dolmuş,***

***Həyat insanlara sınaq olurmuş,***

***Qoy üzü ağ olsun belə həyatın.***

***Şair, həyat səni çox sınayıbdır,***

***Dost- düşmən də səni çox qınayıbdır,***

***Tale dərd üstünə dərd qalayıbdır,***

***Qoy üzü ağ olsun belə həyatın.***

Müəllif: Çingiz Babaoğlu
(Ç. Əliməmmədov) Quba

21 iyun 2012

BILMƏDİM
Doyunca baxıb üzünə,
Könlünü ala bilmədim.
Sən də məni tez unutdun,
Yadında qala bilmədim.

Gülüşünü sevgi sanıb,
Ötüb, keçənə aldanıb,
Hərdən ,özümə qapanıb,
Xəyala dala blmədim.

Bu nə gündü, bu nə haldı,
Nəyim itdi, nəyim qaldı.
Bəlkə təbəssümün saldı,
Məni, bu hala bilmədim...

Müəllif: Çingiz Babaoğlu
(Ç. Əliməmmədov) Quba
08.07.15. 01-00

BIR ÖMÜR XATİRƏ
Gözəl, mən dərdimi hələ bilmirəm,
Sənə gül verdiyim ələmi deyim.
Gül bilsə solacaq elə əlimdə,
Rəva bilirsənmi, güləmi deyim.

Sevgisin itirən "kimsəsizlərə",
Göz yaşı bitməyən ağlar üzlərə.
Sonu bilinməyən yola, rizlərə,
Bir ömür xatirə, iləmi deyim.

Biz hələ bilməmiiş kimdə günah var,
Biribirimizi saydıq günahkar,
Bəlkə bir görüşə hələ ümid var,
Söyləyə bilməyən, diləmi deyim...

Əsliyə, Kərəmə inanmadım mən,
Bəlkə öz əhdimdə dayanmadım mən.
Sən necə yandırdırdın, heç yanmadım mən,
Məni bir də yandır - beləmi deyim...

Müəllif: Çingiz Babaoğlu
(Ç Əliməmmədov)Quba

17 İyul 2014

BIZI ÇAĞIRIR
Süfrəmizdə çox yeyib,
Arxamızca deyinib,
Xəyanət donu geyib,
İtən, bizi çağırır.

Üəkdə unudulan,
Bizi tamam unudan,
Çıxıb dərin quyudan,
Yetən, bizi çağırır,

Danışmayıb lal kimi,
Geyinib abdal kimi,
Çöldəki qanqal kimi,
Bitən, bizi çağırır.

Nə o yandır, nə bu yan,
Ətrafına az boylan,
Sən bir az məğrur dayan,
Vətən, bizi çağırır...

Müəllif:Çingiz Babaoğlu
(Ç. Əliməmmədov)Quba

 18 Dekabr 2013

BU QIZ
Bu qızın dili şirindi,
Hər sözü, əzbər danışır.
Sevgidən söhbət düşəndə,
Dilinda, zəhər danışır.

Boyu bir azca bəstədir,
Yerişi də ahəstədir.
Düşünməyin ki, xəstədir,
Özü, bir təhər danışır.

Saçına çənbər bağlayır,
Kimi isə soraqlayır.
Həm gülür, həm də ağlayır,
Boğazda, qəhər danışır.

Başında fikir dolaşıb,
Fikri fikrinə qarışıb.
Ürəyilə pıçıladaşıb,
Gündə bir xəbər danışır...

Müəllif: Çingiz Babaoğlu
(Ç. Əliməmmədov)Quba

13 Yanvar 2015

ÇİÇƏYİMƏ
Gülüm, səni gördüyüm,
Şirin yuxumdan danış.
Ləçəyinin ətrindən,
Gözəl qoxundan danış.

Demə səndən doymuşam,
Gözləyib, yorulmuşam.
Ətrini az duymuşam,
Bir az, çoxundan danış.

Sevməyim əbəs yerə,
Qoymaram bir kəs dərə.
Sənə yazdığım şeirə,
Gələn duyğundan danış ...

Müəllif: Çingiz Babaoğlu
(Ç Əliməmmədov)Quba

25 Dekabr 2014

ÇİÇƏYİMƏ-2
Gülüm, səndən ayrılıram,
Arılığa ölüm demə.
Əmanətir bu məhəbbət,
Kiminləsə bölüm demə.

Cox aldandım kələyinə,
Gül ətirli ləçəyinə.
Daha sənin ürəyinə,
Mən qayıdım, gəlim demə.

Şehin dəyməsin bir ələ,
Göz yaşıdır, gilə- gilə.
Aldanaraq şirin dilə,
Sən o şehi silim demə...

Çingiz Babaoğlu
(Ç.Əliməmmədov)Quba
04.02- 15 18-30

**Daha o dağa qar yağmır,
qalan qarı da əridi.
Məni üzən, bu ömrümün,
sənsiz ötən illərıdi.

Şair olmaq istəmirdim,
mənə şeir də yazdırdın.
Ömrün dolanbac yolunda,
öz yolumdan da azdırdın…**

**Çingiz Babaoğlu
(Ç.Əliməmmədov)Quba**

DE GƏLSİN

Bir üzdəki xoş təbəssüm,
Gözü yaşlı üzə gəlsin.
Bir gözdəki ürkək baxış,
İstəmərəm gözə gəlsin.

Bir ömürdü yaşayırıq,
Ürəkdə yük daşıyırıq.
Həyatla yol yoldaşıyıq,
Qoy ömrümüz yüzə gəlsin.

Bir ürək sevgi gözləyir,
Lovğa özün əizləyir.
Biri sevgisin gizləyir,
İstəmir ki, sözə gəlsin.

Bir həyətdə toy-mağardır,
Yaxşı məclis üz ağardır.
Mənim də bir arzum vardır,
Bir gəlin də bizə gəlsin.

Dost olmaq gözəl əməldi,
Dost dost üçün vuran əldir.
Dostun niyyəti gözəldir,
Qonaq olub Sizə gəlsin.

Müəllif: Çingiz Babaoğlu
(Ç. Əliməmmədov) Quba

17 İyul 2013

Demə ki, ayrılıq ayırdı bizi,
Hələ də arzumda, diləyimdəsən.
Xatirəyə dönən bu sevgimizi,
Mən heç unutmaram, ürəyimdəsən...

Müəllif: Çingiz Babaoğlu
(Ç. Əliməmmədov)Quba

**Dostum sən haralısan ?
Çox qəribə sualdı...
Vətən üçün nə fərqi,
Cənubdu, ya Şimaldı.**

**Vətənin "daşı" olmaq,
Həm borcdu, həm savabdı.
Həmvətəni bölənə,
Məncə, qısa cavabdı...

Müəllif: Çingiz Babaoğlu
(Ç. Əliməmmədov) Quba**

DOSTUMA
Dağı zirvə-zirvə aşıb,
Çətinliklə, düzə çıxdım.
Yol məni elə yordu ki,
O yolu, diz- dizə çıxdım.

Yaxşılarla, yamanlarla,
Könülləri alanlarla,
Çoxdan yadda qalanlarla,
Qəflətən, üz-üzə çıxdım.

Xatirələri bölməyə,
Bir az sevinib, gülməyə,
Sizə sağ olun deməyə,
Elə gəlib, Sizə çıxdım...

Müəllif: Çingiz Babaoğlu
(Ç. Əliməmmədov)Quba

26.03.14 00-20

DÜNYA
Aman ALLAH SƏN kömək ol,
Məhvərindən çıxır dünya.
Zülmət-zülmət gecələrin,
Səhərindən çıxır dünya.

Yalan imiş məhəbbəti,
Yox Vətəni, yox qürbəti.
Verdiyi şirni-şərbəti,
Zəhərindən çıxır dünya.

İtiribdir etibarı,
Qarışıb qışı, baharı.
Ömrə verdiyi nübarı,
Bəhərindən çıxır dünya.

Addım-addım gəz hər küncün,
Dərdin bil qocanın, gəncin.
Deyəcəklər -hər sevincin,
Kədərindən çıxır dünya...

Müəllif: Çingiz Babaoğlu
(Ç. Əliməmmədov) Quba
20.07. 2014-cü il

DÜŞÜNCƏLƏR - 5
Yoxdan kimə nə verdimsə,
O da bunu, vardan saydı.
Sağ əlimin verdiyini,
Sol əl axı hardan saydı.

Unutdum olduğum yeri,
Yaza bilmədim bir şeiri.
ALLAHIN verdiyi ömrü,
Ürək son bahardan saydı.

Dost axtardım " adam-adam",
İndi özümə də yadam.
Mən hansı günümə şadam,
Dost da onu dardan saydı...

Müəllif: Çingiz Babaoğlu
(Ç. Əliməmmədov)Quba

29 Noyabr 2014

**DUYĞULARDAN YARPAQLAR
(Təkbəndlər toplusu)
Mən sənə, sevgidən nə yazım gülüm,
yazımı, ləçəkdə qurudacaqsan.
Əldən ələ gəzib, ən soyuq əldə,
bir gün, bu sevgini unudacaqsan...
= = = = = = = = = = = = = = = =
  Səni axtarırdım, sənin yerinə,==
sənə bənzəməyən, yüzünü tapdım.
Yüzü də dəymədi, sənin izinə,
izində yenə də özümü tapdım...
=====================
 Üzdü ürəyimi, bu səbr mənim,
Demə ki, əhdimdə dayanmadım mən.
O qədər aldatdı gül ətrin məni,
Ondan, daha sənə inanmadım mən...
======================
Yaza da bilmədim bir şeir sənə,
Sanki, duyğularım yuxulamışdı.
Sən demə, duyğum da məndən xəbərsiz,
Ətrini doyunca qoxulamışdı...
======================
 Gül dərmək istədim ,gözüm önünə,
gülüm, o güllərin çoxusu gəldi..
Təkçə səni dərdim, gördüm ki,səndən,
ötən məhəbbətin qoxusu gəldi...
======================
Mən elə bilirdim hər sözü yazdım,
bir fikir dolaşır, hələ başımda.
Özümü itirıb, kimi tapmışam,
bu ömür yolunda, mən bu yaşımda...
=======================
 Gülüm bu sevgidə çox üşüdün sən,
səni üşüdən bir sazaq olmuşam.
Deyə də bilmədim, məndə günah yox,
sənin ürəyindən uzaq olmuşam...
=====================

 Gülüm, duymadın sən məhəbbətimi,
Baxmadın ürəkdən çəkdiyim aha.
Səndən uzaq yerdə, özkə ürəkdə,
Məni gözləyən var, mən gedim daha...
=======================
 Ürək, daha burda sevən yox bizi,
Karıxıb qalma sən, dur, çıxıb gedək.
Saxla xatirətək bu sevgimizi,
Son dəfə sakitcə, vur, çıxıb gedək...
=======================
Sənə məhəbbətim çoxdan sönübdür,
hələ, tüstülənən yeri də qalıb.
Apardım qəlbimdən xatirələri,
gəl apar, deyəsən, biri də qalıb...
==========================
Mən hələ düşünüb tapa bilmirəm,
mənim ürəyimdə nə sirr olmusan.
Uzaqdan sevdirib mənə özünü,
Özün, bu sevgiyə əsir olmusan...
========================
Səni sevib, şama döndüm,
Yandım, əriyə bilmədim.
Bu sevgidə mən nə gördüm,
Bax bunu, deyə bilmədim...**

**Müəllif: Çingiz Babaoğlu
(Ç. Əliməmmədov) Quba**

**DUYĞULARDAN YARPAQLAR -1
(Təkbəndlər toplusu)
Mən sənə, sevgidən nə yazım gülüm,
yazımı, ləçəkdə qurudacaqsan.
Əldən ələ gəzib, ən soyuq əldə,
bir gün, bu sevgini unudacaqsan...
= = = = = = = = = = = = = = = =
  Səni axtarırdım, sənin yerinə,==
sənə bənzəməyən, yüzünü tapdım.
Yüzü də dəymədi, sənin izinə,
izində yenə də özümü tapdım...
=====================
 Üzdü ürəyimi, bu səbr mənim,
Demə ki, əhdimdə dayanmadım mən.
O qədər aldatdı gül ətrin məni,
Ondan, daha sənə inanmadım mən...
======================
Yaza da bilmədim bir şeir sənə,
Sanki, duyğularım yuxulamışdı.
Sən demə, duyğum da məndən xəbərsiz,
Ətrini doyunca qoxulamışdı...
======================
 Gül dərmək istədim ,gözüm önünə,
gülüm, o güllərin çoxusu gəldi..
Təkçə səni dərdim, gördüm ki,səndən,
ötən məhəbbətin qoxusu gəldi...
======================
Mən elə bilirdim hər sözü yazdım,
bir fikir dolaşır, hələ başımda.
Özümü itirıb, kimi tapmışam,
bu ömür yolunda, mən bu yaşımda...**

 **Müəllif: Çingiz Babaoğlu
(Ç. Əliməmmədov) Quba**

**DUYĞULARDAN YARPAQLAR -2
(Təkbəndlər toplusu)
Gülüm bu sevgidə çox üşüdün sən,
səni üşüdən bir sazaq olmuşam.
Deyə də bilmədim, məndə günah yox,
sənin ürəyindən uzaq olmuşam...
=====================
 Gülüm, duymadın sən məhəbbətimi,
Baxmadın ürəkdən çəkdiyim aha.
Səndən uzaq yerdə, özkə ürəkdə,
Məni gözləyən var, mən gedim daha...
=======================
 Ürək, daha burda sevən yox bizi,
Karıxıb qalma sən, dur, çıxıb gedək.
Saxla xatirətək bu sevgimizi,
Son dəfə sakitcə, vur, çıxıb gedək...
=======================
Sənə məhəbbətim çoxdan sönübdür,
hələ, tüstülənən yeri də qalıb.
Apardım qəlbimdən xatirələri,
gəl apar, deyəsən, biri də qalıb...
==========================
Mən hələ düşünüb tapa bilmirəm,
mənim ürəyimdə nə sirr olmusan.
Uzaqdan sevdirib mənə özünü,
Özün, bu sevgiyə əsir olmusan...
========================
Səni sevib, şama döndüm,
Yandım, əriyə bilmədim.
Bu sevgidə mən nə gördüm,
Bax bunu, deyə bilmədim...**

Nəmli gözlərindən süzülən baxış,
Bu gecə yuxuma pənah gətirdi.
Bizdən uzaq düşən bir məhəbbətdən,
Birlikdə çəkməyə bir ah gətirdi...

**Müəllif: Çingiz Babaoğlu
(Ç. Əliməmmədov) Quba**

**DUYĞUSAL MİSRALAR**

Hərdən, şair kimi coşub daşıram,
Şirin qafiyəyə uyğunlaşıram,
Hərdən, bəhrlərdə elə çaşıram,
Tilsimə salıbdır bu qəzəl məni...

Bu gün rast gəlibdir bir gözəl mənə,
Deyir, könül verməm, mən hər yetənə.
Məqsədi nə idi. bilmədim yenə.
Yaman darıxdırır o gözəl məni...

İndi elə bil ki, qəlbim soyuyub,
Bəlkə məhəbbətdən ürəyim doyub.
O qız, ürəyimə soyuq əl qoyub,
Yamanca üşüdür soyuq əl məni...

Müəllif: Çingiz Babaoğlu
(Ç. Əliməmmədov) Quba

31 Yanvar 2013

DÜZ OXUYUR
Qəlbim duymasa da şeiri,
Kor -koranə göz oxuyur.
Hərdən yalan uydursam da,
Ürək onu düz oxuyur.

Birdən çıxır özbaşına,
Çöküb ömrün yaddaşına,
Xatirəm məzar daşıma,
Yazılan bir söz oxuyur.

Yandım odda diri- diri,
Söhbətin heç yoxdu yeri,
Özümə yazdığım şeiri,
Unutduğım qız oxuyur...

Müəllif: Çingiz Babaoğlu
(Ç. Əliməmmədov)Quba

7 Oktyabr 2014

ƏLLƏRİNİN HƏRARƏTİ
Təbəssümlü gözlərində,
məhəbbəti görürəm mən.
Səni sevdim kəlməsisini,
eşidəydim kaş dilindən.
Doyunca baxıb üzünə,
qoy mən tutum əllərindən.
Əlləririnin hərarəti,
əllərimə toxunanda.
Məhəbbətin nəfəsini,
mən duyaram həmən anda.

Müəllif: Çingiz Babaoğlu
(Ç.Əliməmmədov)Quba

**GECƏYƏ SALAM**

Salam ay işığı, parlaq ulduzlar,
Gündüzdən gecəyə gonaq ulduzlar.
Parlasın bərq, vursun bədrlənmiş ay,
Min ulduz birləşsə, olmaz ona tay.
Salıb qaranlığa öz işığını,
Versin asimana yaraşığını.

Salam dan ulduzu, salam ey sehər.
Üfüqdə parlayan zərli şəfəqlər.
Çilə öz nurunu sən üzümüzə,
Xeyir-dua edən hər sözümüzə.
Sökülsün dan yeri, açılsın səhər,
Bizə həmdəm olsun şirin nəğmələr.
Qoy üzə açılsın hər an nurlu yol,
Qismətimiz olsun ən uğurlu yol.

Müəllif: Çingiz Babaoğlu
(Ç. Əliməmmədov) Quba

 10 May 2013

GEDİRƏM- 2
Gülüm daha bu sevginin,
Üzündən küsüb gedirəm.
Yalanı, elə yalandır,
Düzündən küsüb gedirəm.

Bu sevginin yox əlacı,
Daha olaq qardaş - bacı.
Mənə söylədiyin acı,
Sözündən küsüb gedirəm.

Sözün məni yandırsa da,
"Canımdan usandırsa da",
Tək səni utandırdısa,
Yüzündən küsüb gedirəm...

Cingiz Babaoğlu
(Ç.Əlıməmmədov)Quba

26.04.14. 13-00

**GƏLƏCƏYƏM
29 may 2012 14:20
Sevgi dolu ürəyində,
Ən şirin bir diləyində,
Həsrətində, gileyində,
Gözlə məni, gələcəyəm.**

**Həm sərt qışda, həm yağışda,
Sevgi dolu bir baxışda,
Məhəbbətə hər alqışda,
Gözlə məni, gələcəyəm.

Sən hər məndən danışanda,
Ürəyin çağıran anda,
Ulduzun hər sayrışanda,
Gözlə məni, gələcəyəm.

Təbəssümün bəsdi mənə,
Ürəyim darıxdı yenə,
Könül vermə hər yetənə,
Gözlə məni, gələcəyəm.

Müəllif: Çingiz Babaoğlu
(Ç. Əliməmmədov)Quba**

**GƏLMƏDİN**

Mən yatmadım, gecə çıxdı,
Heç bilmədim necə çıxdı,
Son ümid də heçə çıxdı,
Sən isə, gəlib çıxmadın...

Saydıqlarım yüzə çıxdı,
Bəlkə yalan üzə çıxdı,
Yolum gəlib sizə çıxdı,
Sən isə, gəlib çıxmadın...

Yolum gəldi, kəsə çıxdı,
Dedim bəlkə kimsə çıxdı.
Qonşuların səsə çıxdı,
Sən isə, gəlib çıxmadın...

Müəllif: Çingiz Babaoğlu
(Ç. Əliməmmədov) Quba

10 May 2013

GƏTİRMƏ
Gülüm, çox tərifləyib,
Məni gözə gətirmə.
Qıymadığın hər sözü,
Sevgimizə gətirmə.

Vuracaqlar aranı,
Qopararaq yaranı.
Hər bozu, hər qaranı,
Üzümüzə gətirmə.

Unut ötüb -itənı,
Hər acı xatirəni.
Yollar ayrılsa, yəni,
İzimizə gətirmə...

Müəllif: Çingiz Babaoğlu
(Ç. Əliməmmədov) Quba

6 May 2015

GİLEYİM

10 ноября 2013 г. в 19:02
Narın- narın yağan yağış,
Vaxtsız gələn şaxtalı qış,
Ömrümdəki bu yır-yığış,
Həyatımdan gileyimdir.

Ürəyində çüçək əkən,
Yollarına gözün dikən,
Bu həsrətdən əzab çəkən,
Yenə mənim ürəyimdir.

Bu arzuya ömür yetmir,
Vaxt uzanır, ömür bitmir.
Dedim yazım, əlim getmir,
Bircə görüş diləyimdir.

Yollar uzun, həm köndələn,
Gözüm yolda, yoxdu gələn.
Demə həsrətlə ələnən,
Elə mənim ələyimdir...

Müəllif: Çingiz Babaoğlu
( Ç Əliməmmədov)Quba

10 ноября 2013

GİLEYLİYƏM
Mənim hələ nə yaşım var,
Yaddaşımdan gileyliyəm.
Qəbrim hələ qazılmayıb,
Baş daşımdan gileyliyəm.

Nə ömürdü, quş qanadlı,
Acı dadlı, şirin dadlı.
Tez kövrələn üək adlı,
Sirdaşımdan gileylliyəm.

Bir sevginin həsrətindən,
Taleyimin qismətindən,
Əvəzində rüşvətindən,
"Daş- başından”gileyliyəm.

Müəllif:Çingiz Cingiz Babaoğlu
(Ç Əliməmmədov) Quba

3 Dekabr 2013

GÖRÜNÜR
Həyat bizi çox aldadır,
Hərdən, yoxu var görünür.
Qışda əsən xəzri yeli,
Bizə giləvar görünür.

Darthadartda ,çəkhaçəkdə,
Qarışır arzu, dilək də.
Bir sevginin, bir ürəkdə,
Yolu yaman dar görünür.

Qışı isti, yayı boran,
Təbiətə, gəl ol heyran.
Bir ömürə gəlsə duman,
Bizə, son bahar görünür...

Müəllif: Çingiz Babaoğlu
(Ç. Əliməmmədov)Quba
28.06.15. 13-00

GÖRÜŞƏRİK

Vətən dərdi çox ağırdı,
Çox ürək bundan ağrıdı.
Görsəm ki, Vətən çağırdı,
Qarabağda görüşərik.

Bir olmaqdı diləyimiz,
Qoy bir vursun ürəyimiz.
İnşəalah, bir gün də biz,
Ağrıdağda görüşərik.

Ayrı-ayrı yaşasaq da,
Göz yaşında boşalsaq da,
Şaxta-sazaqda qalsaq da,
Bir yaylaqda görüşərik...

Müəllif: Çingiz Babaoğlu
(Ç. Əliməmmədov)Quba

11 ноября 2013

Gülüm, sən məni unutsan,
Günah, özünün üstünə.
Səndə bircə şəklim qaldi,
Öp, qoy güzünün üstünə...

Müəllif: Çingiz Babaoğlu
(Ç. Əliməmmədov) Quba

GÜMAN YERİ
Desəm yenə sevim səni,
Bilirəm, əbəs olacaq.
Unutduğum ilk məhəbbət,
Əlbət, mənə dərs olacaq.

Demə sevginin yaşı var,
Hər seginin göz yaşı var.
Bəlkə tale qarğışı var,
Bir ömürə bəs olacaq.

Ürəyimin güman yeri,
Deyir yolun yoxdu geri.
Xatirə yazdım bu şeiri,
Qulağında səs olacaq...

Müəllif: Çingiz Babaoğlu
(Ç. Əliməmmədov) Quba

11.06. 2114

GÜNAHLAR

Bir dünyanı yaşayırıq,
Biri də gözləyir bizi.
O dünyanın asimanı,
Yeri də gözləyir bizi.

Dində olaq sabit qədəm,
Xeyir olsun bizə həmdəm.
Cənnət ilə həm cəhənnəm,
Geridə gözləyir bizi.

Öz günahından agahlar,
Bəsdi yetər nalə - ahlar.
Xırdalanaraq günahlar,
İridə gözləyir bizi…

Müəllif: Çingiz Babaoğlu
(Ç. Əliməmmədov) Quba

 1 Avqust 2013

**GÜNAY**

# Günəş qürub etdi, çökdü qaranlıq,Zülmətə büründü, ətraf bir anlıq.Bu anda doğuldu çox gözəl bir bir qız,O qədər gözəldi, sanki bir ulduz.Bulud arxasından çıxdı gözəl ay,Dedi ki, o qıza qoyun ad- Günay.O qıza qoyuldu həmin gözəl ad,Ata- ana sanki, açdı qol- qanad.Çox həsəd apardı ona ulduzlar,Başına yığışdı çox gözəl qızlar.Bir az şıltaq oldu həmin qızcığaz.Dedilər- Eybi yox, ziyanı olmaz.Sifəti, gözləri dolub nur ilə,O qız, seçilirdi qüruru ilə.Artıq böyümüşdü, boy atmüşdı o,Günəşlə ayı da yaşatmışdı o.Adına bir gözəl nəğmə qoşuldu,Nəğməsi, dillərin əzbəri oldu.Eşidib nəğməni gözəl səs ilə,Sakitcə dinlərik, biz həvəs ilə.

Müəllif: Çingiz Babaoğlu
(Ç. Əliməmmədov) Quba

4 маy 2012

**Hərdən xatırlayırıq,
unudulan bir anı.
Telefon kitabında,
pozulan bir ünvanı.

Hərdən də yada düşür,
ömrün gözəl çağları.
Çoxdan görmədiyimiz,
məhəllə uşaqları...

Müəllif: Çingiz Babaoğlu
(Ç Əliməmmədov) Quba**

ILK MƏHƏBBƏT
Unutduğum ilk məhəbbət,
Soraqladım harda qaldı.
Arzuların tükəndiyi,
Sonuncu baharda qaldı,

Ürəyimi üzən dərddə,
İlk yazdığım iki bənddə.
Yaşadığım köhnə kənddə,
Bir də düz ilqarda qaldı.

Məndən çox-çox uzaqlarda,
Pıçıldayan dodaqlrda,
Şaxtalarda sazaqlarda,
Vaxtsız yağan qarda qaldı.

Köçüb, xoşbəxt olsun o da,
Məhəbbətli bir dünyada.
İlk sevgimi saldım yada,
Qəlbim bir az darda qaldı...

Müəllif:Çingiz Babaoğlu
(Ç. Əliməmmədov)Quba

 2 Noyabr 2013

İNANIRAM
Demə insan günah etmir,
Hər günaha inanıram.
Hərdən şeytana uysam da,
TƏK ALLAHA inanıram.

Sağlıq olsun canımıza,
Bu üzülən halımıza.
İnanmırdım mən o qıza,
İndi daha inanıram.

Çox göz var yola dikilən,
Dərddən, qaməti bikülən,
Ürəklərdəki çəkilən,
Hər bir aha inanıram...

Müəllif: Çingiz Babaoğlu
(Ç. Əliməmmədov)Quba

23 İyun 2014

ISTƏYİRƏM
Çal ay aşıq, nəfəsindən,
bir gəraylı istəyirəm.
Gecələri həm ulduzlu,
həm də aylı istəyirəm.

Arzuları diləkləri,
Təzə açan çicəkləri,
Çox darıxan ürəkləri,
Sevgi paylı istəyirəm.

Məhəbbətsiz bitən ömrü,
Çox gözləyib, itən ömrü,
Soyuqdan göynədən ömrü,
Qızmar yaylı istəyirəm

Müəllif: Çingiz Babaoğlu
(Ç. Əliməmmədov)Quba

8 Yanvar 2014

IZIN QALSIN
Sən sevəndə elə sev ki,
O sevgidə gözün qalsın.
Ayrılanda elə ayrıl,
Yolunda bir izin qalsın.

Sözün yığılsada qat-qat,
Demə ki, təlx olub ovqat.
Bizi qovuşdursa həyat,
Deməyə bir sözün qalsın.

Küsəndə də elə küs ki,
Haqq-salamı elə kəs ki,
Bir az başı uca gəz ki,
Barışmağa üzün qalsın...

Müəllif: Çingiz Babaoğlu
(Ç. Əliməmmədov) Quba

 22 İyul 2014

Kimini bər-bəzək, həm də var-dövlət,
Kimini bir yalan sevgi aldadır.
Kiminin qəlbində sönüb məhəbbət,
Kiminin gözləri intizardadır.

Müəllif: Çingiz Babaoğlu
(Ç. Əliməmmədov)Quba

**KÜSƏNLƏRİ BARIŞDIRAQ**

Gör neçəsi küsüb bizdən,
Könül qıran sözümüzdən.
Gəl başlayaq özümüzdən,
Küsənləri barışdıraq.

Birisinin üzü dönüb,
Səsi çıxmır, sanki ölüb.
Bir ürəkdə çıraq sönüb,
O çırağı alışdıraq.

Özümüzə edib hörmət,
Sözümüzə verək qiymət.
Nəyə lazım edib qeybət,
Araları qarışdıraq.

Birinə verib sualı,
Bilək necədir əhvalı.
Niyə salıb qalmaqalı,
Düyünlərə dolaşdıraq…

Müəllif: Çingiz Babaoğlu
(Ç. Əliməmmədov) Quba

1 İyun 2013

LİRİK DUYĞULAR
Bir gözələ mini baxdı
Sevdiyini, biri dedi.
Mənim sevdiyim qız isə,
Kəs səsini, kiri dedi.

Dedim şamam, sən pərvanə,
Çox yalvarırdım, dönə-dönə.
Dedi yanırsan, mənə nə
Lap şam kimi əri dedi.

Mən o qıza şeir yazdım,
Ürəyim nə deyir, yazdım.
Bəlisinə xeyr yazdım,
Bəlkə o qız, şeiri dedi...

Cingiz Babaoğlu
(Ç.Əlıməmmədov)Quba

27 Dekabr 2014

MƏHƏBBƏT -3
30 06 2004 17 50
Bilərək Leyliyə olan meylini,
Uydurdu Məcnuna gözəl Leylini.
Duymadı ürəyin heç gileyini,
Məcnunu çöllərə saldı məhəbbət.

Unutdu ürəkdə necə arzunu,
Sevgi məktubunda neçə yazını.
Çox görüb sevginin vəfasızını,
Ürəyi aldadan haldı məbəbbət.

O qədər ürəyi ağladıb ki o,
Gözləri bağlayıb aldadıb ki o.
Ürəkdə bir duyğu yaradıb ki o,
Deyirsən şirindi, baldı məhəbbət.

Bircə gün görmüşdüm mən həmin qızı,
Payıma düşən o parlaq ulduzu.
Söyləyib toy elə bu ilin yazı,
Ağlımı başımdan aldı məhəbbət...

Çingiz Babaoğlu
(Əliməmmədov )Quba

30 İyun 2014

**MƏHƏBBƏTDIR**

Ömrün ən gözəl anları,
Şirin, yadda qalanları,
Tez gül, açıb solanları
Gülüm, bəlkə məhəbbətdir

Bu həyatın ən gerçəyi,
Ömrün belə keçəcəyi,
Gülün təzə, tər ləçəyi,
Bilim, bəlkə məhəbbətdir.

Hönkürtüsü bilinməyən,
Sevgisini bildirməyən,
Dinib danışa bilməyən,
Dilim bəlkə məhəbbətdir.

Sevgini necə qınayım,
Dostluq deyil ki, sınayım.
Sənsiz ötən hər bir ayım,
İlim, bəlkə məhəbbətdir...

Müəllif: Çingiz Babaoğlu
(Ç. Əliməmmədov) Quba

8 Mart 2013

MƏHƏBBƏTİM-2
Ürəyimi çapıb gəldi,
Lap qanıma hopub gəldi.
Məni necə tapıb gəldi,
Məhəbbətim.

Susdu, laltək danışmadı,
Taleyimlə barışmadı.
Bəlkə mənə yaraşmadı,
Məhəbbətim.

Nə dərdimə çarə oldu,
Bir az üzü qara oldu.
Segah, Zəminxarə oldu,
Məhəbbətim.

Ömrü verdi ildən -ilə,
Göz yaşını sili-silə.
Kaş bir də qayıdıb gələ,
Məhəbbətim...

Müəllif: Çingiz Babaoğlu
(Ç. Əliməmmədov)Quba

10 Mart 2014

**MƏNİM GÜNAHIM**

***Bir gün düşündüm mən xəyala dalıb,***

***Ömrün çoxu gedib, bir azı qalıb.***

***Tale gəncliyimi ilantək çalıb,***

***Görəsən nə imiş mənim günahım.***

***Qulağım eşidib çox söz- söhbəti,***

***Həyatda çəkmişəm çox əziyyəti.***

***Məndən uzaq düşən ilk məhəbbəti,***

***Günlərin birində tutacaq ahım.***

***Taleyin çəkdiyi hər mtahanda,***

***Ölümlə üzbəüz mən tək qalanda,***

***Xeyrimin üstünü bir şər alanda,***

***Mənə kömək olub UCA ALLAHIM.***

***Mən Sizə söyləyim əziz dostlarım,***

***Çalışdım həyatda sevgi axtarım.***

***Indi məhəbbətdir yoxum, həm varıım,***

***Sevgiylə açılsın hər gün sabahım***

14 aprel 2012

Müəllif: Çingiz Babaoğlu
(Ç. Əliməmmədov) Quba

NƏ VERDİ
Neçə il həsrətdə qaldıq,
O illər bizə nə verdi.
Əlimiz uzana qaldı,
O əllər bizə nə verdi.

Çiçək deyib bəsləmidik,
Sevgi deyib səsləmişdik.
Son ümidi kəsməmişdik,
O güllər bizə nə verdi.

Bir sevgini bölə- bölə,
Dedik ömür qalıb hələ.
Çox aldandıq şirin dilə,
O dillər bizə nə verdi.

Vaxtsız yağdı yağan qar da,
Qışda əsdi gilavar da.
Üzdü bizi son bahar da,
Fəsillər bizə nə verdi...

Müəllif: Çingiz Babaoğlu
(Ç. Əliməmmədov)Quba

 25 Oktyabr 2014

ADAMLAR...
Həyatda cığır- cığır,
Yolun azan adamlar.
Hər yuxunu bəxt deyib,
Yuxu yozan adamlar.

Yaşayıb özbaşına,
Baxmayıb heç yaşına,
Dostuna, sirdaşına,
Quyu qazan adamlar.

Sevgisin coxdan danıb,
Qəlbi qovrulub, yanıb.
Bir ürəyə aldanıb,
Ömür "yazan" adamlar...

Müəllif: Çingiz Babaoğlu
(Ç Əliməmmədov) Quba

3 Fevral 2015